Eesti Teadusagentuur

Sihtasutus Eesti Teadusagentuur (lühend ETAg; inglise keeles Estonian Research Council) on Haridus- ja Teadusministeeriumi haldusalas olev Eesti sihtasutus.

Eesti Teadusagentuur loodi 1. märtsil 2012 Eesti Teadusfondi baasil eesmärgiga korrastada teadus- ja arendustegevuse rahastamise süsteemi. Asutusega liideti ka sihtasutuse Archimedes teaduskoostöö keskus.Eesti Teadusagentuur analüüsis kolme esimest tegevusaastat Eesti Teadusagentuuri koduleht, 12. november 2015. Eesti Teadusagentuur asub Tartus, sihtasutusel on esindus ka Tallinnas ja kontaktbüroo Brüsselis.Kontaktid Eesti Teadusagentuuri koduleht.

 Juhtimine 
Aastatel 2012–2020 oli sihtasutuse Eesti Teadusagentuur juhatuse esimees Andres Koppel, kes otsustas 2021. aasta algusest ametist lahkuda. Kuni uue juhi leidmiseni täitis juhatuse esimehe ülesandeid agentuuri tegevjuht Karin Jaanson.Teadusagentuuri asub uuest aastast ajutiselt juhtima Karin Jaanson Eesti Teadusagentuuri koduleht, 29. detsember 2020. Alates 1. aprillist 2021 on Eesti Teadusagentuuri juhatuse esimees füüsikaprofessor Anu Noorma.Eesti Teadusagentuuri hakkab juhtima Anu Noorma Eesti Teadusagentuuri koduleht, 1. märts 2020.

 Tegevus 
Eesti Teadusagentuuri eesmärk on toetada riikliku teadus- ja arendustegevuse ning innovatsioonipoliitika kujundamist ja elluviimist ning suurendada teadus ja uuendustegevuste sotsiaalset ja majanduslikku mõju ning sünergiat. Eesti Teadusagentuuri ülesanne on toetada teadlasi, anda uurimistöö tegemiseks uurimistoetusi ning soodustada rakendusuuringuid nutika spetsialiseerumise valdkondades.

Eesti Teadusagentuur esindab Eestit rahvusvahelistes organisatsioonides, koordineerib koostööprogrammides osalemist ning toetab rahvusvahelist koostööd nii nõustamise kui ka rahastamise abil.

Eesti Teadusagentuur analüüsib teadusteavet ja rahastamisotsuste mõju, hindab uurimistoetuste kasutamise tulemuslikkust ja mõju ning teadusliku info avalikku kättesaadavust.

Sihtasutus haldab ka Eesti Teadusinfosüsteemi (ETIS), mis koondab informatsiooni teadus- ja arendusasutuste, teadlaste, teadusprojektide ning teadustegevuse tulemuste kohta.

Eesti Teadusagentuur aitab tekitada noortes huvi teaduse, tehnoloogia, inseneeria ja matemaatika vastu ning tõsta avalikkuse teadlikkust teadusest ja selle olulisusest ühiskonnale.Tutvustus. Töökorraldus Eesti Teadusagentuuri koduleht.

Vaata ka
Eesti Teadus- ja Arendusnõukogu
Mobilitas Pluss
NUTIKAS programm
RITA programm
Science Europe
TeadusEST
õpilaste teadusfestival
õpilasleiutajate riiklik konkurss

Viited

Välislingid
Eesti Teadusagentuuri koduleht
Eesti teadus- ja kõrgharidusmaastikku tutvustavad lühivideod inglise ja vene keeles

Kategooria:Eesti teadusasutused
Kategooria:Eesti teadusorganisatsioonid
Kategooria:Teaduspoliitika
Kategooria:Eesti sihtasutused